Om die kunsspoor byster te raak | Netwerk24
Om die kunsspoor byster te raak
Deur Kunsarm, Kaapstad 25 Augustus 2018 00:00
Was “banale rympies, armoedige melodietjies en meganiese ritmes” in Suid-Afrikaanse musiek maar die enigste dorings in die vlees. Wanneer laas het die beswaardes ’n nuwe kunsuitstalling besoek?
As teenvoeter vir depressie het ek as kunsleek leiding gekry deur Die Burger se resensies van uitstallings te lees, wat voortreflik behartig is deur Deon Viljoen en Zirk van den Berg. Ook die radiorubriek en resensies van die simfoniekonserte het my smaak help slyp.
Die dinge word helaas nie meer gepubliseer nie. Maar miskien het ek, ondanks dié hulp, tog ontspoor: In die puik Rupert-kunsmuseum op Stellenbosch is nie ’n enkele werk van my gunstelingkunstenaar, Christo Coetzee, nie.
Vir die musiekbeswaardes is daar uitkoms. Nederland se Radio 4 bied alles wat jy soek – min kommentaar, goeie musiek en geen advertensies.
Terloops. Nederland het oor die 20 radiostasies – dalk een vir elke smaak. Veral as jy FMR verwar met die laaste buitepos van die Britse Ryk.
Meer oor: My Stem | Kuns